Sonqlam Nqean FK
Sonqlam Nqean FK (vyet. Câu lạc bộ Bóng đá Sông Lam Nghệ An) — Qısaca olaraq SLNA kimi də tanınan, Nqean regionunun Vin şəhərini təmsil edən peşəkar Vyetnam futbol klubu. Klub hal-hazırda Vyetnam futbol liqa sisteminin əsas diviziyası hesab edilən V.Liqa 1-də mübarizə aparır. 10 nailiyyəti olan klub Txekonq klubundan sonra ölkədə ən çox nailiyyəti olan klubdur. Beynəlxalq arenada ən yaxşı çıxışı 2001-ci ildə AFK Çempionlar Liqasında olmuşdur. 2009-2010 və 2010-2011 mövsümlərində baş məşqçi Nquyen Hu Tanın rəhbərliyi altında klub 3 kubok əldə etmişdir: V.Liqa 1 çempionatı, Vyetnam Kuboku və Vyetnam Superkuboku. Klubun hal-hazırda prezidenti Nquyen Hon Tandır.